КАРАНІ пісьменніка вядуць на Лагойшчыну, у невялічкую вёсачку Пасадзец. Сёння тут жыве каля 200 чалавек, большасць з іх пенсіянеры. З аб’ектаў сацыяльнай інфраструктуры ў квітнеючай у савецкі час вёсцы “ў жывых” засталася толькі крама. Улічваючы гэта, з цяжкасцю верыцца і ў тое, што напрыканцы ХIХ — пачатку ХХ стагоддзя Пасадзец быў мястэчкам. Там у яўрэйскай сям’і Плаўнікаў нарадзіўся сын Самуіл (Шмуэль) — вядомы нам як Змітрок Бядуля. Бацька будучага класіка Яфім быў першакласным кавалём, а маці Хана — каптурніцай, швачкай, якая спецыялізавалася на галаўных уборах. Плаўнікі жылі ў вялікай хаце-пяцісценцы, побач пралягаў ажыўлены тракт, па якім ішлі абозы і вазы з грузамі. Але да сённяшніх дзён той будынак не захаваўся, шкадуе настаўніца Крайскай школы Лагойскага раёна Вольга Іванова